Suomen Pelastusalan Keskusjärjestö

Suomen Pelastusalan Keskusjärjestö ry "-" Räddningsbranschens Centralorganisation i Finland rf (lyhenne SPEK, engl. The Finnish National Rescue Association) on vuonna 1993 perustettu suomalainen aatteellinen yhdistys, jonka kotipaikka on Helsinki. Se edistää onnettomuuksien ehkäisyä, palokuntatoimintaa sekä varautumista ja väestönsuojelua.Sen tavoitteena on, että ihmiset osaisivat ennaltaehkäistä onnettomuustilanteita sekä toimia oikein sellaisten sattuessa. Järjestö tukee VPK-toimintaa.
Suomen Pelastusalan Keskusjärjestön valtuuston puheenjohtajana toimii Naisten Valmiusliiton puheenjohtaja Paula Risikko, hallituksen puheenjohtajana toimii Jari Sainio ja toimitusjohtajana Marko Hasari. Järjestön jäseneksi voidaan valita oikeuskelpoinen yhteisö tai säätiö, joka toimii SPEKin toimialan tai sen osa-alueen hyväksi. 
Järjestö on Naisten Valmiusliiton ja Opintokeskus Siviksen jäsenjärjestö sekä Vapaaehtoisen pelastuspalvelun valmiusjärjestö.
Historiaa.
Oulussa järjestettiin vuonna 1906 5. yleinen palokuntakokous. Kokouksessa päätettiin perustaa Yleinen Palokuntaliitto, joka oli ensimmäinen valtakunnallinen paloalan järjestö. Vuonna 1927 perustettiin Väestönsuojelun keskusjärjestö. Suomen Pelastusalan Keskusjärjestö syntyi vuonna 1993, kun Yleisen Palokuntaliiton, sen jälkeläisten ja siihen liittyneen Suomen Palosuojeluyhdistyksen, Suomen Palontorjuntaliiton sekä Suomen Väestönsuojelujärjestön yhdistyessä.
Toiminta.
Kansainvälinen yhteistyö.
SPEK on kansainvälisen palo- ja pelastusalan kattojärjestö CTIF:n Suomen kansallisen komitean jäsen. Järjestö on Euroopan (CFPA-E) että maailman (CFPA-I) palontorjuntaliittojen toiminnassa mukana. SPEK on yksi Euroopan vapaaehtoisten väestönsuojelujärjestöjen yhteistyöfoorumi EVCPF:n perustajista.
Kansalaisvaikuttaminen.
SPEK tekee kansalaisvaikuttamista, jonka tavoitteena on parantaa yksilöiden turvallisuusosaamista sekä kannustaa ottamaan vastuuta omasta ja lähipiirin turvallisuudesta. SPEKin kampanjoita ovat esimerkiksi paloturvallisuusviikko, NouHätä! ja 72 tuntia.
Koulutustoiminta.
SPEK järjestää yleisön kouluttamista, esimerkiksi alkusammutus- ja tulityökoulutuksiasekä väestönsuojan hoitajan koulutuksia. Se järjestää myös pelastushenkilöstön koulutuksia yhdessä alueellisten pelastusliittojen kanssa. Järjestö tuottaa myös oppaita esimerkiksi kiinteistöjen paloturvallisuudesta sekä oppimateriaalia kouluille. 
Palontorjuntatekniikan kehittäminen.
Palontorjuntatekniikan kehitysryhmä kehittää paloturvallisuutta, palontorjuntatekniikan ylläpitoa, laatua ja teknisiä ratkaisuja.
Turvallisuushankkeet.
SPEK on mukana kotimaisissa ja kansainvälisissä turvallisuushankkeissa. Näitä hankkeita ovat esimerkiksi liesipalojen ennaltaehkäisyn sekä väestönsuojelun toimintamallin kehittäminen.
Tutkimustoiminta.
SPEK tekee pelastusalaan liittyvää tutkimusta. Tutkittavia aiheita ovat esimerkiksi kansalaisten varautuminen ja turvallisuuskäsitykset, vapaaehtoisten ja viranomaisten työhön vaikuttavat tekijät, ajankohtaisista ilmiöt, tapahtuneet onnettomuudet ja niistä selviytyminen.
Vapaaehtoisten tukeminen.
SPEK tukee alalla toimivia vapaaehtoisia. Näitä ovat VPK:t ja sopimuspalokunnat, Suomen Lentopelastusseuran vapaaehtoiset sekä pelastuskoirat ohjaajineen. 
Yhteiskunnallinen vaikuttaminen.
Järjestö osallistuu yhteiskunnalliseen vaikuttamiseen osallistumalla työryhmiin, antamalla lausuntoja, tukemalla ja herättämällä yhteiskunnallista keskustelua sekä vaikuttamalla yhteistyössä eri kumppaneiden kanssa.
Talous.
SPEKin toimintaa rahoittavat Palosuojelurahasto, Sosiaali- ja terveysministeriö Veikkauksen tuotoilla sekä Opintokeskus Sivis.
SPEKin toiminnan rahoitus.
1000 €
Opetus- ja kulttuuriministeriön yleisavustus nuorisojärjestöille:
Huomionosoitukset.
Suomen Pelastusalan Keskusjärjestön hallitus myöntää kahdesti vuodessa ansiomerkkejä ansioituneille järjestön toimintaan osallistuneille.